# **DECIZIA ETAPEI DE ÎNCADRARE**

Proiect

Ca urmare a solicitării de emitere a acordului de mediu adresate de **Spitalul Judeţean de Urgenţă Zalău** cu sediul în municipiul Zalău, str. Simion Bărnuţiu, nr. 67, jud. Sălaj înregistrată la APM Salaj cu nr. 4735/16.08.2017 , în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 28.08.2017, că proiectul: ***Reabilitare imobil situat în municipiul Zalău, str. Păcii, nr. 10 în vederea relocării secției de boli infecțioase din cadrul Spitalului Județean de Urgență Zalău*** propus a fi amplasat în municipiul Zalău, str. Păcii, nr. 10, jud. Sălaj, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile HG nr. 445*/*2009 Anexa 2 la pct. 13, lit a) – orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;

b) Caracteristicile proiectului:

b1) mărimea proiectului: Obiectivul general al proiectului este abordarea unor soluţii tehnice şi arhitecturale minimale pentru repunerea în funcţiune a construcţiei, amplasată în municipiul Zalău, str. Păcii, nr. 10, jud. Sălaj, respectiv adaptarea spaţială şi funcţională a acesteia în vederea asigurării funcţionării, pe o perioadă determinată, a secţiei de Boli Infecţioase din cadrul S.J.U. Zalău.

Indicatorii fizici se prezintă astfel: Sconstruită = 313,51 m2, Sdesfășurată = 627,02 m2, P.O.T.= 75,363%, C.U.T. = 1,507, Regim de înălțime: Stehnic.partial+P+E. În cadrul lucrărilor de execuţie se propune realizarea următoarelor:

*a) Construcţii:*

* desfacere şi refacere finisaje interioare din plăci de gresie şi faianţă la grupurile sanitare existente şi placarea pereţilor şi a pardoselilor la grupurile sanitare nou create
* desfacerea şi refacerea tencuielilor interioare, la pereţi şi tavane, afectate de infiltraţiile de apă
* desfacerea placajelor de protecţie (placaje din lemn) de pe pereţi, reparaţii tencuieli în aceste zone, dacă este cazul
* înlocuirea ferestrelor existente din lemn cu ferestre din profile PVC şi sticlă/geam termoizolant, inclusiv lucrările conexe (reparaţii interioare şpaleţi, montare glafuri interioare şi exterioare, etc.)
* desfacerea elementelor din beton armat şi/sau cărărmidă aferentă laboratorului de tehnică dentară (mese, cuptoare,etc.)
* recondiţionare tâmplărie metalică, inclusiv revopsire
* demolare şi/sau spargere ziduri de cărămidă funcţie de necesitate
* gletuirea şi executarea lucrărilor de zugrăveli interioare lavabile de calitate superioară la pereţi şi tavane
* realizarea unei rampe din confecţii metalice pentru asigurarea accesului cu targa şi a persoanelor cu dizabilităţi motorii care circulă cu ajutorul cărucioarelor pentru invalizi
* realizarea unor boxe din confecţii metalice (în exteriorul clădirii) amplasată pe o placă de beton, pentru evacuarea/colectarea temporară a deşeurilor
* în cadrul construcţiei se vor organiza următoarele: spaţii pentru spitalizare continuă – 34 de paturi, spitalizare de zi – 2 paturi, ambulatoriu de specialitate integrat adulţi şi pediatrie, Centrul Judeţean Antirabic, spaţii anexe şi de depozitare în conformitate cu OMS nr. 914/2006.

*b) Instalaţii:*

* realizarea unui sistem nou pentru asigurarea furnizării apei menajere (caldă şi rece) pentru toţi consumatorii din clădire
* realizarea unui sistem nou de colectare şi evacuare a apei menajere
* realizarea unui sistem nou de încălzire pentru toate spaţiile din clădire, dotare cu cazan/cazane murale cu funcţionare pe gaz metan, corpuri de încălzire noi dimensionate pentru fiecare spaţiu
* realizarea instalaţiei electrice pentru iluminat normal şi prize, tablouri electrice (P şi E), prin reproiectarea întregului sistem
* dotarea spaţiilor cu lavoare conform O.M.S. 914/2006
* înlocuirea obiectelor sanitare existente şi montarea obiectelor sanitare noi la toate grupurile sanitare (vechi şi noi)
* realizarea instalaţiilor electrice de curenţi slabi: date-voce, internet, telefonie fixă: o linie cu exteriorul şi telefonie interioară, prizele vor fi de tip echipotenţial racordate la priză de pământare
* racordarea instalaţiilor la sistemul de furnizare utilităţi al municipiului
* dezafectarea instalaţiilor de distribuţie a gazului metan în zona laboratoarului de tehnică dentară (etaj)
* montarea unor sisteme de dezinfecție pe rețeaua de eliminare a apelor uzate
* realizarea istalațiilor de detecție, semnalizare și avertizare incendiu, inclusiv montarea unui sistem manual și automat de desfumare la fereastra casei de scară

Din punct de vedere **funcțional**, construcția va avea următoarele caracteristici:

***SUBSOL –*** se păstrează funcțiunea actuală, respectiv cea de subsol tehnic*;*

***PARTER*** - accesul în clădire se face direct din Str. Păcii prin intermediul unei terase de acces acoperite. Destinațiile încăperilor de la parter sunt următoarele: P01 – vestiare personal, S=11,30mp; P02 – w.c. personal, S=1,58mp; P03 – coridor, S=17,78mp; P04 – spitalizare de zi, S=12,66mp; P05 – cabinet ambulatoriu, S=12,87mp; P06 – spațiu tehnic/ depozit efecte pacienți, S=10,43mp; P07 – w.c. personal, S=1,80mp; P08 – g.s. 1 pacienți, S=3,05mp; P09 – boxă curățenie, S=4,62mp; P10 – hol, S=10,23mp; P11 – windfang; S=4,21mp; P12 – coridor; S=22,13mp; P13 – salon adulți; S=12,87mp; P14 – sala tratamente, centru antirabic; P=12,77mp; P15 – g.s. 2 pacienți; S=1,35mp; P16 – g.s. 2 pacienți; S=3,02mp; P17 – w.c. pacienți; S=1,34mp; P18 – g.s. 3 pacienți hiv; S=2,70mp; P19 – w.c. pacienți; S=1,58mp; P20 – hol; S=5,12mp; P21 – internări-externări, registatură informatică; S=8,75mp; P22 – salon copii; S=12,87mp; P23 – salon hiv; S=14,82mp; P24 – hol; S=5,12mp; P25 – depozitare lenjerie curată și materiale medicale; S=8,75mp; P26 – salon copii; S=12,87mp; P27 – salon copii; S=12,87mp; P28 – g.s. personal; P=2,55mp; P29 – camera de gardă; S=12,42mp; cs – casa scării; S=13,86mp; ta – terasă de acces; S=18,51mp;

***ETAJ -*** Circulația la acest nivel este asigurată de scara interioară din beton. Destinațiile încăperilor de la etaj sunt următoarele:e01 – salon adulți; s=13,18mp;e02 – coridor; s=33,30mp; e03 – salon adulți; s=12,66mp;e04 – salon adulți; s=13,05mp;e05 – cabinet medici; s=13,87mp;e06 – salon adulți; s=13,28mp;e07 – salon adulți; s=12,87mp;e08 – salon adulți; s=12,87mp;e09 – oficiu alimentar; s=7,54mp;e10 – nișă tratamente; s=4,58mp;e11 – g.s. 1 pacenți; s=1,35mp;e12 – g.s. 1 pacenți; s=2,78mp;e13 – w.c. pacienți; s=1,60mp;e14 – g.s. personal; s=2,61mp;e15 – w.c. personal; s=1,66mp;e16 – salon adulți; s=12,87mp;e17 – salon adulți; s=14,82mp;e18 – salon adulți; s=12,87mp;e19 – salon adulți; s=12,76mp;e20 – salon adulți; s=12,87mp;e21 – g.s. 2 pacienți; s=2,55mp;e22 – salon adulți; s=12,87mp;e23 – hol; s=6,60mp;cs – casa scării; s=18,51mp*;*

 b2) cumularea cu alte proiecte: nu este cazul;

b3) utilizarea resurselor naturale:

- alimentarea cu apă a obiectivului se va face prin racordare la rețeaua publică a municipiului Zalău, din Str. Păcii. S-a adoptat sistemul de încălzire spaţială, având ca agent termic de încălzire apa caldă, cu parametrii de temperatură 80°/60°C, furnizat de cele doua centrale termice pe gaz amplasate in spatiul destinat acestora situat la parterul imobilului (o centrala pentru parter si una pentru etaj);

*-* alimentarea cu energie electrică*:* a obiectivului se va realiza printr-un branșament trifazat în cablu cu montare aparentă pe cladire;

b4) evacuarea apelor uzate: se face prin racordare la rețeaua publică de canalizare de pe str. Păcii. Apele uzate menajere vor fi colectate de la punctele de consum prin intermediul instalaţiei interioare de canalizare şi deversate în caminul UV proiectat (pentru dezinfectia apelor uzate), iar apoi în căminul de racord existent, racordat la canalizarea stradală;

b5) producţia de deşeuri: conform Legii nr. 211/2011(r1), privind regimul deşeurilor, cu modificăriele și completările ulterioare: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

- lucrările necesare organizării de şantier constă în: organizarea de şantier se va face în cadrul incintei studiat și constă în depozitări temporare de materiale şi asigurarea mijloacelor umane;

- executantul va lua toate precauțiile necesare pentru a preveni răspândirea noroiului și molozului pe drumuri de către vehicule. Revine în sarcina executantului de a prevedea bene/ghene pentru transportul molozului, dacă acest lucru nu a fost cerut de Beneficiar;

- nu se vor deversa/introduce molozului și noroiului în cursuri de apă;

- execuția lucrărilor se va face numai de către un antreprenor specializat în execuția acestui tip de lucrări;

- nu se vor deversa apelor uzate în spațiile naturale existente în zonă;

- întocmirea proiectului de execuție pentru organizarea de șantier cade în sarcina executantului. În cadrul documentațiilor tehnice se vor prevedea și măsurile pentru protecția muncii, siguranța circulației și de PSI pentru perioada execuției lucrărilor. În cadrul lucrărilor de organizare de șantier se vor lua toate măsurile de semnalizare și dirijare a circulației pietonale și auto, pe timpul execuției;

- curățenia pe șantier se va asigura prin grija executantului și va fi controlată de beneficiar prin intermediul dirigintelui de șantier;

- pe perioada execuției se interzice deversarea apelor uzate în spațiile naturale din zonă și se vor lua măsuri ca benzina și eventualele materiale bituminoase utilizate să nu contamineze solul;

- după terminarea lucrărilor terenul se va elibera de toate resturile de materiale neutilizate.

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul;

c) Localizarea proiectului: municipiul Zalău, str. Păcii, nr. 10, jud. Sălaj.

c1) utilizarea existentă a terenului: conform certificatului de urbanism nr. 683/30.05.2017 emis de Primăria Municipiul Zalău, imobilul este constituit din teren cu construcție – Centrul Stomatologic Zalău – aflat în domeniul privat al județului Sălaj, înscris în CF nr. 67166, nr. cad. 2790, având suprafața de 416 mp și dat în administrarea Spitalului Județean de Urgență Zalău, potrivit Hotârării nr. 59 din 07.04.2017.

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) capacitatea de absorbţie a mediului: - nu este cazul;

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie;

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare.

d4) probabilitatea impactului: - redusă, pe perioada de execuţie şi funcţionare;

 d5) durata, frecvenţa şi reversibilitatea impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

Condiţiile de realizare a proiectului:

a). Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."

b). În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;

c).Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.

d). Respectarea prevederilor actelor/avizelor emise de alte autorităţi pentru prezentul proiect.

e). Realizarea reţelelor de canalizare etanşe pentru a preveni poluarea solului şi a pânzei freatice.

f). Respectarea prevederilor Ord. 119/2019, privind nivelul de zgomot.

g). Înterzicerea depozitării direct pe sol a deşeurilor sau a materialelor cu pericol de poluare.

h). Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

***i).Conform prevederilor Ord. nr. 1798/2007 – pentru aprobarea procedurii de emitere a autorizației de mediu, cu modificările ulterioare: titularul are obligația ca la finalizarea investiției și la punerea în funcțiune a obiectivului să solicite și să obțină autorizația de mediu.***

La şedinţa CAT din data de 28.08.2017 au fost solicitate următoarele acte/avize:

 - notificare DSP;

 - aviz ISU;

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

 **dr. ing. Aurica GREC**

**Şef serviciu Avize, Acorduri, Autorizații,**

**ing. Gizella Balint**

Întocmit,

cons. Hajnalka Mate - György